text: NB: Kurset er udsolgt. Kontakt mig og bliv skrevet på venteliste, hvis der kommer et afbud
  Dit maleri i fokus
  Drømmer du om at afsætte tid og fordybelse til dit maleri, er dette holdet for dig. Du får individuel sparring af en kvalificeret underviser, og du nyder godt af et hyggeligt og styrkende fællesskab med andre, der også gerne vil blive bedre malere.
  For mange kan det i en travl hverdag være svært at finde ro til at fordybe sig i det maleri, man brænder for. Lysten er til stede, men ofte bliver man forstyrret af de tusinde overspringshandlinger, der trænger sig på, når man står alene derhjemme og maler.
  At komme hen på et veludstyret maleratelier på et fast tidspunkt en gang om ugen og med god tid til at fordybe sig, kan for mange være vejen frem. På malerholdene mandag og tirsdag mødes vi fra 10-14. Efter en fælles indledning, fordyber hver enkelt sig ved staffeliet og arbejder med netop det, vedkommende har lyst til. Underviseren besøger den enkelte deltager flere gange undervejs og giver råd og vejledning til maleprocessen. Vi spiser frokost sammen midt på dagen – ofte efterfulgt af et inspirationsoplæg eller en fælles gennemgang af en af deltagernes værker.
  Hvem henvender kurset sig til?
  Kurset er for dig, der har et grundlæggende kendskab til maleri og måske tidligere har fulgt et eller flere af atelierets kurser. Du har lyst til at fordybe dig i din egen maleproces og lade dig inspirere af andres. Du vil gerne have kvalificeret sparring og opbygge din viden om udtryk, teknik og kunsthistorie.
  På kurset kan der arbejdes med klassisk oliemaling, vandopløselige oliefarver eller akrylmaling.
  NB: Arbejder du med klassisk oliemaling, er det uden brug af opløsningsmidler eller blandede malemidler. Vi bruger oliemalingen direkte fra tuben og fortynder evt. med lidt linolie, hvis det er nødvendigt. Underviseren vejleder gerne i det opløsningsmiddelfri oliemaleri (se også weekendkuset ”Intro til oliemaling”)
  Deltagerne medbringer selv de materialer, de har lyst til at arbejde med, men underviseren giver gerne gode råd til, hvad du skal købe og fra hvilke butikker.
  Der er mulighed for at efterlade igangværende malerier på atelieret fra gang til gang.
  Jacob Hoff er billedkunstner. Uddannet på Århus Kunstakademi 2002-2006 og Københavns Universitet (BA i kunsthistorie 2002). Han har udstillet på kunsthaller og gallerier i Danmark og udlandet siden debuten på Kunstnernes Forårsudstilling i 2004. Sideløbende har han undervist i kunst på alle niveauer fra aftenskole til kunstakademi. I 2022 startede han atelieret Jacob Hoff Studio, hvor han arbejder med sit maleri og afholder kunstkurser. Du kan læse mere om Jacob her.
  Ni tirsdage i foråret 2025: 21.1. – 28.1. – 4.2. – 18.2. – 25.2. – 4.3. – 11.3. – 18.3. – 25.3.
  Alle dage kl. 10-14 inkl. en halv times spisepause.
  Jacob Hoff Studio, Sydvestvej 123b – et stort, lyst atelier. Se kort: Sydvestvej 123 – Google Maps Kommer du med offentlig transport: Atelieret ligger ikke langt fra Glostrup St. Du kan gå herop på 20 minutter eller tage bus 123. Kommer du i bil: Der er som regel plads til at parkere i gården. Husk at bede underviseren om en dagslicens, når du ankommer.
  3600 kr. I prisen er inkluderet kaffe og te.
  Lille hold med maks. 8 deltagere, så der er god tid til vejledning af den enkelte.
  Hvis du ønsker at annullere din tilmelding, kan tilbagebetaling af det fulde gebyr ske indtil to uger før kursets planlagte start – dvs. senest d. 6.1.2025. Er der mindre end to uger til start, er tilmeldingen bindende – uanset årsag – og gebyret kan ikke refunderes. Du er dog altid velkommen til at ringe eller skrive til mig, hvis du efter annulleringsfristen bliver syg eller er forhindret på anden vis, da jeg af og til har ventelister. Hvis en person fra ventelisten kan tage din plads, får du det fulde beløb retur.
  Kan et hold ikke gennemføres pga. for få tilmeldinger eller underviserens sygdom returneres hele gebyret.
  Du er meget velkommen til at ringe til mig på tlf. 20 93 83 92, hvis du er i tvivl, om kurset er noget for dig, eller hvis du har andre spørgsmål.
  Underviser: | Jacob Hoff |
  Hvornår: | Januar 21, 2025 10:00 – 14:00 |
  Ikke på lager
  Hold dig opdateret med nyt fra Jacob Hoff Studio
  Følg med på
  Copyright 2024 © All rights Reserved.